Ap krever svar fra Strøm-Erichsen etter epostrotet
Frp og Venstre la i et møte i kontroll- og konstitusjonskomiteen på Stortinget frem et utkast til et brev med spørsmål som Ap-statsråden må besvare. Like etter klokken 15 var møtet i komiteen over og samtlige partier stiller seg bak utspørringen av Strøm-Erichsen. - Når vi kjenner forhistorien med HV016, hvor Forsvaret også brukte spesielle metoder i prosessen, så er det spesielt hvis statsråden sitter på slike alvorlige opplysninger uten å foreta seg noe, sier kontrollkomiteens leder Anders Anundsen (Frp).- Det er nødvendig for oss å få frem fakta i denne saken. Vi må få statsrådens svar før vi kan konkludere med hva vi eventuelt skal gjøre videre, sier Kolberg.Han mener det var helt avgjørende at Strøm-Erichsen beklaget tabben. - Slik jeg forstår statsråden, så oppfattet hun at henvendelsen var et referat. Når det viser seg at brevet inneholdt opplysninger om at personell i Forsvaret hevder at de har blitt truet av overordnet befal, så var det nødvendig å beklage at det ikke ble oppdaget, sier Ap-nestoren. Han vil ikke forskuttere hvordan komiteen vil håndtere saken videre, men sier han mener Strøm-Erichsen har gjort en god jobb. - Hun har redegjort for sin handlemåte og departementet har håndtert varslersaken i snart en måneds tid. Slik jeg ser denne saken nå, så har hun håndtert dette bra, sier Martin Kolberg.Høyres Per-Kristian Foss mener Strøm-Erichsen har et forklaringsproblem. - Denne saken er alvorlig. Hun har åpenbart et behov for å forklare seg, ikke minst om hvorfor det tok henne så lang tid å oppdage denne saken. Det kan virke som om hun har sovet i timen, sier Foss til VG.VG skrev mandag at Strøm-Erichsen 15. februar i år fikk tilsendt en epost som inneholdt et varslerbrev, men at forsvarsministeren ikke leste brevet i sin helhet og etterpå glemte hele eposten. I brevet beskriver avdelingstillitsvalgte i MJK hvordan trusler om å bli telefonavlyttet ble fremsatt for å få marinejegerne til å holde kjeft om forsvarssjef Harlald Sundes fagmilitære råd om å slå sammen spesialstyrkene på Rena i innlandet. - Jeg besvarte e-posten samme kveld for å kvittere på at den var mottatt. Jeg tolket det slik at vedleggene var en oppsummering av vårt møte, og leste dem derfor ikke så grundig som jeg kanskje burde ha gjort, sa Strøm-Erichsen mandag.
En samlet kontrollkomité krever at forsvarsminister Anne-Grete Strøm-Erichsen (Ap) svarer på hvordan hun kunne overse varslerbrevet om spesialstyrkene.